शेयर बाजार में बढ़त के चलते सेंसेक्स-निफ्टी दिन के उच्चतम स्तर पर कारोबार कर रहा है। करीब 2.45 बजे बंबई स्टॉक एक्सचेंज (बीएसई) का इंडेक्स सेंसेक्स 306 अंक चढ़कर 35964 के स्तर पर और नेशनल स्टॉक एक्सचेंज (एनएसई) का इंडेक्स निफ्टी 82 अंक की तेजी के साथ 10855 के स्तर पर कारोबार कर रहा है। इस दौरान सबसे ज्यादा खरीदारी येस बैंक और एशियन पेंट में देखने को मिल रही है। येस बैंक का काउंटर 3.67 फीसद की बढ़त के साथ 365.35 और एशियनपेंट 2.97 फीसद की तेजी के साथ 1362.15 के स्तर पर कारोबार कर रहा है।